Suja, Miroslav, poslanec NR SR (2022-09-28):
Ďakujem za slovo, pán predsedajúci. Vážení kolegovia, kolegyne z koalície a členovia vlády, ak nás niekedy niekde počúvajú, vaša vláda lebo táto vláda a vaše strany dostali veľký a silný mandát od ľudí. Fakt, mali ste viac ako ústavnú väčšinu a mali ste možnosť zmeniť všetko to, čo zlé, čo tu bolo, a niektoré veci boli naozaj zlé, k lepšiemu. No ale vidíte, aký máte výsledok. Namiesto toho, aby ministerstvá viedli odborníci, výbory viedli odborníci, tak ministerstvá viedli zlodeji, plagiátori, blázon a, samozrejme, Veronika Remišová, lebo na tú nemám pomenovanie, ona vie všetko, takže toto je výsledok tej dôvery ľudí vo vás. Takto ste zahodili dôveru, ktorú vám občania dali, ktorí chceli zmenu. Úplne ste sa na nich vykašľali. Výsledok je najhoršia vláda, aká kedy bola v histórii Slovenskej republiky. A vy ako koaliční poslanci ste za ňu zodpovední, lebo vy pri každom odvolávaní jej držíte stranu a pomáhate jej, aby sa udržala pri moci čo najdlhšie. Takže vyhovárať teraz jeden na druhého a strany koaličné alebo bývalé koaličné, je mi tak trošku smiešne, keď to počúvam. Skoro 90 % ľudí na Slovensku chce, aby sme Matoviča odvolali. A len 67 %, keď porovnáme už číslami, keď matematicky by sme tak išli ako tu traja koaliční, opoziční, už som povedal koaliční, ale opoziční kolegovia hovorili, chce pád vlády. Tak čím začneme? Splníme vôľu skoro 90 % ľudí a zbavíme sa jedného blázna a predpokladám, že sa to spadne ako domino, alebo traja opoziční kolegovia, súčasne asi koaliční, túto vládu podporia? Alebo konkrétne Igora Matoviča. A položme si otázku prečo. Pre peniaze? Preto, aby im prešli ich zákony, na ktorých sa obohatia, alebo aby sa zastavilo nejaké trestné stíhanie voči ktorým, voči nim, ktoré sa vedie? To sú len dohady. Otázka to je už potom priamo na nich, nech sa ľudia pýtajú ich. Hovoríte, že aký je Igor Matovič. Kolegovia zo SaS-ky tu hovorili, že, v tom úvodnom slove ich predsedníčka, že obchádza zákony, že porušuje dohody, je zákerný a pomstychtivý, vedie vojnu s každým, nemá problém zneužívať políciu na to, aby zlikvidoval svojich oponentov, a je úplne jedno, či sú z vládnej koalície, alebo z opozície. Ale on je takýto celý život. On bol takýto dva a pol roka a bol aj predtým, veľmi dobre ste ho poznali. Vy ste umožnili, aby jeho pravá ruka, ktorá toto všetko mu umožňuje, Mikulec, vážení kolegovia zo SaS-ky, aby tu ostal ako minister. Vy ste mali možnosť, aby sme sa zbavili ministra Mikulca, ktorý je najneschopnejší minister v histórii ministerstva vnútra, ktorý rozviazal polícii ruky, ale absolútne ďalej nerobí nič, kde máme medzinárodnú hanbu aj teraz s utečencami na hraniciach. Aj to ste umožnili, vážení kolegovia a odborníci zo SaS-ky. Už vtedy ste mohli zakročiť. Ale nie, vy ho podporujete, alebo ste ho dva a pol roka podporovali. Človeka, ktorý o sebe vyhlásil, že nemá o financiách ani šajnu, že im nerozumie, že financie riadi Pavlínka, on nič nemá. Je verejne známe, že tento človek má psychické problémy. O tom sa tu nemusíme nahovárať. A bývalí opoziční poslanci, teraz už koaliční, idú podporovať ministra financií, ktorý viditeľne má psychické problémy, ktorý by mal mať ústavnú liečbu, a nie tu behať a rozhodovať o ľuďoch, mal by mať nariadenú súdom ústavnú liečbu. A takéhoto človeka idete podporovať, vážení traja bývalo opoziční, teraz koaliční poslanci, a idete to nejako zdôvodňovať? SaS-ka dala toto odvolanie alebo návrh na toto odvolanie. A ja sa pýtam, dva a pol roka vám to nevadilo? Dva a pol roka ste ho tolerovali, kryli ste mu chrbát, a to sa ku vám správal horšie ako teraz. To musíte zasa uznať. Nadával vám, Sulíkovi hovoril, že je zodpovedný za tisíce mŕtvych. A to už nejdem o tých vulgarizmoch ani hovoriť, za tisíce mŕtvych. Vtedy to nevadilo, vtedy sa to prešlo. Ale zrazu SaS-ka potrebovala nájsť nejaký dôvod, tak si našla nejaký chabý dôvod, rodinný balíček, lebo to podľa mňa je chabý dôvod. Podľa mňa vaším dvaapolročným pôsobením ste oveľa horší ako tieto jednobunkovce, pročkovci od Matoviča, lebo vy ste ho dva a pol roka tolerovali a umožnili ste mu, aby robil so Slovenskom, čo sa mu zachce, aby si zo slovenských financií urobil svoju vlastnú pokladničku, aby zatváral ľudí, aby likvidoval nezákonným spôsobom opozíciu aj koalíciu, kto sa mu znepáči, to všetko ste mu dva a pol roka tolerovali, takže to, čo všetko sa tu stalo za dva a pol roka zle, je aj vaše maslo. Ste takí istí zodpovední ako Igor Matovič až na to, že on je blázon a vy by ste mali byť príčetní. Keď sme to hovorili my, že Matovič sa má odvolať, tak kolegovia zo SaS-ky tu z prvého radu nám vykrikovali, že my sme fašisti, lebo vtedy vám to vyhovovalo, byť v koalícii, ale zrazu sú vám dobré každé hlasy. Ale mne je to jedno, problém, kto ten návrh dáva, ja by som zahlasoval za to vždy, vždy. My sme tu všetci. A teraz keď ste nezvládli, vážení kolegovia zo SaS-ky, vaše ministerské posty, lebo povedzme si na rovinu, ste nezvládli, keď máme medzinárodnú hanbu, že jediní na svete mali sme ministerstva školstva plagiátora, lebo že minister financií alebo predseda vlády, že plagiátor, dobre už, hej, kašlem na to. Ale ten etalón čistoty, čo by mal ísť príkladom všetkým študentom, bol plagiátor a ten veľký odborník vo všetkom, celá SaS-ka sú odborníci, bol minister školstva. Keď som na jednej vedeckej rade od kolegu z Poľska, sa ma spýtal, či je to pravda, hanbil som sa, ako keby bol z mojej strany, hanbil som sa, ako keby bol z mojej strany! A to si hovoríte, SaS-ka, že ste stranou odborníkov, a dáte plagiátora na ministerstvo školstva. Váš návrh, vážení kolegovia zo SaS-ky, je čisto populistický a vypočítavý, aj keď ho podporím, ale je čisto populistický a vypočítavý, lebo Matovič, vy ste ho poznali už predtým, tu nikdy nemal byť a mal byť odvolaný už skôr, ako napáchal tieto škody s vašou pomocou, lebo vy, vážení kolegovia zo SaS-ky, ste mu držali celý čas chrbát. Tak sa tu teraz nehrajte na spravodlivých, vážení kolegovia, lebo ste tomuto mohli dávno zabrániť. A čo sa týka tých koaličných alebo asi bývalo opozičných, súčasných koaličných poslancov, viete, pozrite sa, ako chcete hlasovať, a pozrite sa, ako váš kolega na tribúne rozprával, že ako je proti tejto vláde a ako je za odvolanie každého člena, aby sa čím skôr toto skončilo. A vy teraz idete podporiť tohto blázna, ktorý je najväčší škodnou, najväčšou škodnou na Slovensku, 90 % ľudí ho chce preč. A môžte si to zdôvodňovať, ako chcete, môžte. To sú všetko rozprávky. Fakt je ten, že vy ho podržíte, nič iné. Ďakujem za slovo.